stanford-oval/wikipedia huggingface dataset:
רע מוכיח
דיסקוגרפיה

גן עדן מקומי (בלאגן, 1992)
זקני צפת (זקני צפת, 1992)
סימנים של חולשה (ברי סחרוף, 1993)
רעש רק רעש. ק. (רעש, 1994)
סליחות (סליחות, 1995)
תמימות (רעש, 1996)
דלתות נפתחות מעצמן (מאיר אריאל ולהקת קאריזמא בהופעה חיה, 1997)
(Music For Babies (Toshio 609, 1997
בזזז... (הזבובים, 1998)
רדיו חזק (הזבובים, מיני-אלבום, 1998)
בסמה מוצ'ו (במשותף עם ברי סחרוף וליילה מלקוס) (2000)
צעצועים מהבית ספר הישן (צמד ראות, 2000)
האחר (ברי סחרוף, 2001)
"חמש דקות בהליכה" (פסקול), 2002
11א' (במשותף עם ברי סחרוף, 2005)
אלדוראדו (במשותף עם יהלי סובול, 2008)
אבן גבירול, אדומי השפתות (במשותף עם ברי סחרוף) (2009)
צעיר, חופשי ואנוכי (ג'וני שועלי, 2010)
שירים אחרונים (אמנים שונים מבצעים את יוסי בנאי) (2012)
הערות שוליים

↑  ליין שבט - רע ותם מוכיח, באתר בית אבי חי
| --- | --- |
בקרת זהויות :  MusicBrainz: d5efaa00-eecd-4eec-a4a9-e8c68652d723
דוד וגוליית (רובנס)

| --- | --- |

 מידע כללי
 צייר:  פטר פאול רובנס 
 תאריך יצירה:  1616? 
 טכניקה וחומרים:  קנבס, צבע שמן 
 ממדים בס"מ
 רוחב:  99.1 ס"מ 
 גובה:  122.9 ס"מ 
 נתונים על היצירה
 מספר יצירה:  F.1972.05.P (מוזיאון נורטון סימון) 
 מיקום:  מוזיאון נורטון סימון
 
דוד וגוליית הוא ציור מאת האמן הפלמי פטר פאול רובנס, המתאר את הרגע הדרמטי שבו דוד, לאחר שהפיל את גוליית והשתלט על חרבו, עומד לערוף את ראשו של יריבו. הציור מוצג במוזיאון נורטון סימון בפסדינה, קליפורניה, ארצות הברית.
תיאור היצירה

הציור מתמקד בשני הדמויות המרכזיות – דוד וגוליית – אשר תופסות כמעט את כל שטח הבד. ברקע ניתן להבחין רק בשבריר מהקרב המתנהל, דבר שמדגיש את העימות המרכזי בין הגיבור הצעיר לענק המובס.
הקומפוזיציה של היצירה מתאפיינת בתנועה מעגלית חזקה, אשר תושלם עם הנפת החרב של דוד. תנועה זו יוצרת מתח דרמטי המעצים את רגע השיא של הסצנה. דמותו של דוד, הניצב בתנוחה התקפית, מאזנת את דמותו השרועה של גוליית, תוך יצירת קומפוזיציה מחושבת היטב.
תיאור היצירה > רקע ונוף

הנוף ברקע נמתח למרחק רב ומודגש על ידי קו אופק נמוך, היוצר תחושת עומק ומרחב. כתוצאה מכך, הפעולה הדרמטית בחזית מובלטת כמעט לחלוטין כנגד הרקע השמיימי. האיזון בין הדמויות מתאפשר גם באמצעות השימוש בגוני צבע משתנים, אשר יוצרים ניגודיות המוסיפה למתח ולדינמיות של הציור.
סגנון והשפעה

רובנס, הידוע בסגנונו הבארוקי העשיר והדרמטי, מצליח ביצירה זו לשלב תנועה דינמית, משחקי אור וצל, ואיזון קפדני בין הדמויות, תוך יצירת מתח רגשי עמוק. הבחירה להציג את הרגע שבו דוד עומד להנחית את המכה הסופית מחזקת את המימד הדרמטי והאנרגטי של הסצנה, המאפיין את יצירותיו של רובנס.
הערות שוליים

1 2 3 4  About the Collection, Norton Simon Museum (באנגלית אמריקאית)
| --- | --- |
בקרת זהויות :  RKDimages ID: 245507
נועם מלמוד

נועם גיל מלמוד (נולד ב-2 באוגוסט 2002) הוא כדורגלן ישראלי המשחק בעמדת הבלם בהפועל ירושלים.
קריירה

מלמוד התחיל את הקריירה שלו בקבוצת הנערים של הפועל ירושלים וכעבור שנתיים, בגיל 13, עבר להפועל קטמון. ב-25 בדצמבר 2019 ערך את הופעת הבכורה שלו בקבוצה בניצחון 1–0 נגד הפועל ראשון לציון כאשר עלה כמחליף בדקה ה-90. עד לסיום העונה רשם 6 הופעות בליגה. עונה לאחר מכן, הצטרף לסגל הקבוצה הבוגרת במדיה רשם 22 הופעות. בסיום העונה העפילה ירושלים לליגת העל אחרי 21 שנות היעדרות. ב-30 באוגוסט 2021 ערך את הופעת הבכורה שלו בליגת העל בתיקו 0–0 נגד הפועל נוף הגליל. ב-7 בינואר 2023 בישל שער שוויון לאופק ביטון בדרבי הירושלמי.
ב-23 בספטמבר 2022 ערך את הופעת הבכורה שלו בנבחרת הצעירה בתיקו 1–1 נגד אירלנד במסגרת פלייאוף העלייה לאליפות אירופה בכדורגל עד גיל 21 - 2023.
ב-20 במרץ 2023 מלמוד התמוטט באמצע אימון. דבר שאילץ אותו לעבור שיקום רפואי ארוך שאף היה אמור להוביל לפרישה ממשחק כדורגל. מלמוד חזר למגרשים לאחר שמונה חודשים.
הערות שוליים

↑  שלומי אהרוני, אחרי 8 חודשים נועם מלמוד חזר לכר הדשא, באתר mynet ירושלים, ‏24 בנובמבר 2023
| נבחרת ישראל – אולימפיאדת פריז 2024 |
| --- | --- | --- |
|  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון |  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון | ישראל |
|  משלחת ישראל לאולימפיאדת פריז (2024)  |
| --- | --- | --- |
|  אופניים | איתמר איינהורן • רותם גפינוביץ • תומר זלצמן • מיכאל יעקובלב |  |
|  אתלטיקה | גשאו איילה • גירמה אמרה • בלסינג אפריפה • מאור טיורי • מארו טפרי • לונה צ'מטאי-סלפטר |  |
|  בדמינטון | מישה זילברמן |  |
|  ג'ודו | טוהר בוטבול • מאיה גושן •  רז הרשקו • ים וולצ'ק •   ענבר לניר • שגיא מוקי •  תמנע נלסון-לוי •  פיטר פלצ'יק • גפן פרימו • שירה ראשוני • ברוך שמאילוב • גילי שריר   נבחרת ישראל בג'ודו (טוהר בוטבול • מאיה גושן • רז הרשקו • ים וולצ'ק • ענבר לניר • שגיא מוקי • תמנע נלסון-לוי • פיטר פלצ'יק • גפן פרימו • שירה ראשוני • ברוך שמאילוב • גילי שריר) |  |
|  גלישת גלים | ענת ליליאור |  |
|  התעמלות אמנותית | דריה אטמנוב    נבחרת ישראל בהתעמלות אמנותית (שני בקנוב, דיאנה סברצוב, הדר פרידמן, רומי פריצקי, אופיר שחם) |  |
|  התעמלות מכשירים |  ארטיום דולגופיאט • ליהיא רז |  |
|  טאקוונדו | אבישג סמברג |  |
|  טריאתלון | שחר שגיב |  |
|  ירי תחרותי | סרגיי ריכטר |  |
|  כדורגל | נבחרת ישראל בכדורגל (מוחמד אבו ניל, איתן אזולאי, ניב אליאסי, נועם בן הרוש, עמרי גאנדלמן, שון גולדברג, אוסקר גלוך, אושר דוידה, עדי יונה, אור ישראלוב, סתיו למקין, אלעד מדמון, עומר ניראון, ליאל עבדה, עילי פיינגולד, איינאו פרדה, רוי רביבו, עידו שחר, דור תורג'מן) |  |
|  סיף | יובל פרייליך |  |
|  שחייה | אביב ברזלי • איתן בן שטרית • דריה גולובטי • אנסטסיה גורבנקו • אלכסיי גליבינסקי • דוד גרצ'יק • מירון חרותי • גל כהן גרומי • דניס לוקטב • אנדראה מורז • אדם מראענה • בר סולובייצ'יק • איילה ספיץ • לאה פולונסקי • רון פולונסקי • תומר פרנקל • מרטין קרטאבי |  |
|  שחייה אומנותית | שלי בובריצקי • אריאל נשיא |  |
|  שחייה במים פתוחים | מתן רודיטי |  |
|  קשתות | רועי דרור • מיכאלה משה |  |
|  רכיבה | אשלי בונד • דניאל בלומן • רובין מוהר • איזבלה רוסקוף |  |
|  שיט | עומר ורד וילנצ'יק • דור זרקה • ניתאי חסון • נועה לסרי • גל צוקרמן •  שרון קנטור •  תום ראובני • שי קקון |  |
עזרא מילר

| --- | --- |

עזרא מילר בכנס "קומיק-קון" בסן דייגו, יולי 2017
 לידה:  30 בספטמבר 1992 (גיל: 32) ארצות הברית ניו ג'רזי, ארצות הברית 
 שם לידה:  Ezra Matthew Miller 
 מדינה:  ארצות הברית 
 תקופת הפעילות:  מ-2008
 מקום לימודים:  The Hudson School  בית הספר רוקלנד קאונטרי 
 בן או בת זוג:  זואי קרביץ (2009–2011) 
 פרסים והוקרה:  גביע שופאר 
 פרופיל ב-IMDb
 
עזרא מת'יו מילר (באנגלית: Ezra Matthew Miller; נולד ב-30 בספטמבר 1992) הוא שחקן קולנוע וטלוויזיה ומוזיקאי אמריקאי ממוצא יהודי. הוא ידוע בשל תפקידיו בסרטים "כמה טוב להיות פרח קיר" (2012), וסדרת סרטי חיות הפלא.
מילר גם גילם את הפלאש בסרטים ובסדרות טלוויזיה המתרחשות ביקום המורחב של DC, כשהופיע לראשונה בסרטים באטמן נגד סופרמן: שחר הצדק (2016) ויחידת המתאבדים (2016), לפני שקיבל תפקיד משמעותי יותר בליגת הצדק (2017) ובגרסת הבמאי המכונה ליגת הצדק: גרסת סניידר (2021). הוא גילם תפקיד ראשי בסרט הפלאש (2023) והייתה לו הופעת קמע בסדרות הטלוויזיה החץ (2020, בפרק המתייחס למשבר בעולמות האינסופיים) ופיסמייקר (2022).
מאז 2022, מילר הואשם בביצוע הפרת סדר, תקיפה ופריצה, שהביאו למספר מעצרים וכן הואשם בשידול קטינים.
ראשית חייו

מילר גדל בניו ג'רזי שבארצות הברית. אמו, מרתה לבית קוץ', הייתה רקדנית, ואביו, רוברט ס. מילר, עבד בהוצאת הספרים של וולט דיסני.למילר שתי אחיות בשם סאיה מילר וקייטלין מילר.
קריירה > קריירת משחק

בשנת 2008 כיכב בסרט הדרמה "אחרי בית הספר" בתפקיד רוברט, תלמיד בית ספר, ובנוסף גילם את דמיאן במשך חמישה פרקים בסדרה הדרמה "קליפורניקיישן".
ב-2009 הופיע לצד אנדי גרסיה בסרט "סיטי איילנד". ב-2010 שיחק ב-"Beware the Gonzo" וכן גילם נער הומוסקסואל ב-"Every Day" לצד לייב שרייבר והלן האנט. בהמשך כיכב בסרט "חייבים לדבר על קווין" לצד טילדה סווינטון, ועל המשחק בו קיבל שבחים רבים. כן כיכב בסרטים "עוד יום שמח" ו"כמה טוב להיות פרח קיר"' (המבוסס על ספר בעל שם זהה).
ב-2015 הופיע בתפקיד משנה בקומדיה "אסון מהלך" לצד הקומיקאית איימי שומר. כמו כן שיחק בסרט המתח "ניסוי הכלא של סטנפורד" לצידם של קיר גילכריסט, תומאס מאן, ניקולס בראון ומויסס אריאס.
משנת 2016 מילר מגלם את בארי אלן (פלאש) ביקום הקולנועי של די.סי..
בשנת 2016 שיחק לצד אדי רדמיין, קולין פארל וסמנתה מורטון בסרט הפנטזיה "חיות הפלא והיכן למצוא אותן", המהווה ספין אוף לסדרת הסרטים של הארי פוטר, המבוססת על סדרת הספרים שהוא מעריץ. ב-2018 שיחק גם בסרט השני בסדרה, "חיות הפלא: הפשעים של גרינדלוולד".
קריירה > קריירה מוזיקלית

כשהיה בן שש, החל מילר לתרגל שירת אופרה כדי להתגבר על לקות הדיבור שלו. הוא שר עם המטרופוליטן אופרה.
מילר הוא המתופף והזמר של להקת "Sons of an Illustrious Father".
חיים אישיים

בשנת 2010 היה במערכת יחסים עם השחקנית האמריקאית־יהודייה זואי קרביץ, בעת שצילמו את הסרט "היזהר מגונזו". בשנת 2018 חשףה כי שניהם ניהלו מערכת יחסים פוליאמורית עם מספר פרטנרים.[דרוש מקור]
במהלך 2012 מילר יצא מהארון ומגדירה את עצמו כקוויר, משתמשת ב־they/them, בעברית לשון פנייה מעורבת. מילר אמר: "לא הייתי בוחר להזדהות כגיי. אני נמשךת בעיקר ל'הן' אבל הייתי עם הרבה אנשים ואני פתוח לאהבה היכן שתימצא".
מילר שיתףה כי הוטרד מינית על ידי מפיק הוליוודי ובמאי קולנוע שנתנו לה אלכוהול כשהיה קטיןה. מילר לא נקב בשמותיהם.
חיים אישיים > פלילים

מילר הסתבך עם החוק מספר פעמים.
ב-28 ביוני 2011, בפיטסבורג, פנסילבניה בעת הצילומים לסרט "כמה טוב להיות פרח קיר", מילר נסע ברכב שנעצר על ידי המשטרה בעקבות פנסי בלמים פגומים, והמשטרה גילתה ברשותם 20 גרם מריחואנה. בתחילה, הואשםה מילר בהחזקת סמים, אולם מאוחר יותר האישום בוטל על ידי השופט. במקום זאת קיבל מילר קנס של 600 דולר בגין שני סעיפים של התנהגות בלתי הולמת. מאוחר יותר התייחסה מילר לפרשה: "אני לא מרגיש שיש צורך להסתיר את העובדה שאני מעשןת מריחואנה. זהו חומר צמחי מרפא לא מזיק שמגביר את ההערכה החושית".
בחודש מרץ 2022 נעצר מילר על ידי משטרת הוואי, לאחר שנחשדה כי בעודו יושב בפאב קריוקי החל צועקת קללות וגסויות כלפי באי הפאב, מאחר שהתרגז משירת הקריוקי של המשתתפים. השחקןית שוחרר לאחר ששילםה ערבות בסך של 500 דולר.
בחודש אפריל נעצר מילר בחשד שתקףה אישה במסיבה בה השתתףה, במסיבה ביתית שנערכה בהוואי. ממשטרת הוואי נמסר שמילר התבקש לעזוב את המסיבה, ובתגובה התרגזה והשליךה כיסא שפגע בראשה של משתתפת במסיבה, בת 26.
ב־1 במאי התקבלה במשטרת המדינה של ורמונט תלונה על פריצה לבית, ממנו נגנבו גם מספר בקבוקי אלכוהול. ב־7 באוגוסט איתרה המשטרה את מילר, שהואשםה בפריצה ובגניבה.
ביוני אותה שנה הוצא נגד מילר צו הרחקה מנערה, אותה על פי החשד תקףה מינית לאחר שבמשך שש שנים ביצע בה גרומינג, מאז הייתה בת 12, לרבות עידודה להשתמש ב־LSD. חשדות הועלו לגבי מעשים דומים שביצעה בנערות נוספות, והועלו אף חשדות לפיהם הוא מנהיגת כת. הנערה עצמה הכחישה את ההאשמות כלפי מילר.
בעקבות ריבוי המקרים, החלו להישמע בקרב קהילת תעשיית הקולנוע קולות הקוראים לאולפני DC לבטל את סרט הקולנוע הפלאש בכיכובו, שאמור לצאת לאקרנים ב־2023. אך לאחר שיחת הבהרה עם השחקןית במהלכה הוא התנצלה באולפנים החליטו שלא לגנוז את הסרט.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | אחרי בית הספר | רוברט |  |
| 2009 | סיטי איילנד | וינסנט "ויני" ריזו ג'וניור |  |
| 2010 | היזהרו מגונזו | אדי "גונזו" גילמן |  |
| 2010 | יום אחרי יום | ג'ונה |  |
| 2011 | עוד יום שמח | אליוט הלמן |  |
| 2011 | חייבים לדבר על קווין | קווין | מועמד פרס הקולנוע הבריטי העצמאי לשחקן המשנה הטוב ביותר (אנ') (2011) |
| 2012 | כמה טוב להיות פרח קיר | פטריק |  |
| 2014 | מאדאם בובארי | לאון דופיוס |  |
| 2015 | ניסוי הכלא של סטנפורד | דניאל קולפ / אסיר מס' 8612 |  |
| 2015 | אסון מהלך | דונלד |  |
| 2016 | באטמן נגד סופרמן: שחר הצדק | בארי אלן / הפלאש | הופעת קמע |
| 2016 | יחידת המתאבדים | בארי אלן / הפלאש | הופעת קמע |
| 2016 | חיות הפלא והיכן למצוא אותן | קרידנס ברבון |  |
| 2017 | ליגת הצדק | בארי אלן / הפלאש |  |
| 2018 | חיות הפלא: הפשעים של גרינדלוולד | קרידנס ברבון |  |
| 2021 | ליגת הצדק: גרסת סניידר | בארי אלן / הפלאש |  |
| 2021 | Asking for It | מארק וונדרהיל |  |
| 2022 | חיות הפלא: הסודות של דמבלדור | קרידנס ברבון |  |
| 2023 | הפלאש | בארי אלן / הפלאש |  |
| 2023 | Dalíland | סלבדור דאלי בצעירותו |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2008 | קליפורניקיישן | דמיאן | 5 פרקים |
| 2009 | חוק וסדר: מדור מיוחד | אית'ן מורס | פרק: "Crush" |
| 2010-2009 | רופא להשכיר | טאקר בריינט | 5 פרקים |
| 2020 | החץ | בארי אלן / הפלאש | פרק: "Crisis on Infinite Earths: Part Four" |
| 2021 | העמדה | פחזבל | 3 פרקים |
| 2021 | בלתי מנוצח | סינקלייר | דיבוב; פרק: "You Look Kinda Dead" |
הערות שוליים

↑  רועי אבן, ‏"הרגיש כאילו כולם מהופנטים": ה"כת" של עזרא מילר נחשפת, באתר ‏מאקו‏, 8 באוגוסט 2022
↑  קיץ ברבנר, ‏עזרא מילר: "עברתי משבר קשה, מתמודד עם בעיות נפשיות מורכבות", באתר מעריב אונליין, 16 באוגוסט 2022
↑  שירית גל, "קראתי 'הארי פוטר' מאות פעמים - ובכיתי", באתר ynet, 16 בנובמבר 2016
↑  Shana Naomi Krochmal, Lost & Found, Out, ‏15 באוגוסט 2012 (באנגלית)
↑  דני זאק, ‏השחקן האמריקני עזרא מילר יוצא "רשמית" מהארון: "אני קוויר", באתר ‏מאקו‏, 19 באוגוסט 2012
↑  Marlow Stern, Ezra Miller on ‘Perks of Being a Wallflower,’ Being Bisexual & More, The Daily Beast, ‏18 בספטמבר 2012 (באנגלית)
↑  איתמר רונאל, ‏"חשבתי שכולנו ידענו שאנחנו עובדי מין", באתר ‏מאקו‏, 8 בנובמבר 2018
↑  Emily Kirkpatrick, Ezra Miller Arrested for Disorderly Conduct at a Karaoke Bar in Hawaii, March 29, 2022, Vanity Fair
↑  Anthony Breznican, Ezra Miller Arrested—Again, April 20, 2022, Vanity Fair
↑  Savannah Walsh, Ezra Miller Has Been Charged With Felony Burglary in Vermont, August 9, 2022, Vanity Fair
↑  Savannah Walsh, Ezra Miller Has Now Been Accused of Grooming Minors and Leading a Cult, August 4, 2022, Vanity Fair
↑  Katie Warren and Melkorka Licea, Tokata Iron Eyes speaks out, says 'Flash' star Ezra Miller never groomed or abused her, August 8, 2022, Business Insider
↑  Joe Blistein, Kevin Smith Can’t Believe Warner Bros. Canceled ‘Batgirl’ and Not Ezra Miller’s ‘The Flash’, August 8, 2022, Rolling Stone
| --- | --- |
בקרת זהויות :  NLI: 987007423867105171  BIBSYS: 5019000  BNE: XX5261506  BnF: cb16706384b (data)  GND: 1033887536  ISNI: 0000 0003 7027 7454  LCCN: no2010154625  MusicBrainz: cc61e016-b258-4f27-834f-a6ebd613ef58  NKC: xx0194090  NLK: KAC2020L8023  NTA: 329086626  SUDOC: 159323827  VIAF: 249608155   WorldCat (עם VIAF): 249608155
אלוז' יאו

אֶלוז' קופי יאו גי (בצרפתית: Eloge Koffi Yao Guy; נולד ב-20 באוגוסט 1996) הוא כדורגלן איבוארי המשחק בעמדת המגן הימני והבלם בהפועל ירושלים.
קריירה

יאו ערך את הופעת הבכורה שלו בקבוצת הנערים של פארמה ובגיל 16 הצטרף לנוער של אינטר מילאנו. ב-10 ביולי 2015, יאו הושאל מקרוטונה מהסרייה ב'. ב-9 באוגוסט, יאו ערך את הופעת הבכורה שלו בקבוצה בניצחון 0–1 נגד פרלפיסאלו במסגרת הקופה איטליה.
ב-21 ביולי 2017, יאו חתם לשנתיים בלגאנו מליגת העל השווייצרית. ב-20 באוגוסט, יאו ערך את הופעת הבכורה שלו בקבוצה בתיקו 1-1 נגד פ.צ. בזל. ב-14 בספטמבר, יאו ערך את הופעת הבכורה שלו בזירה האירופית בהפסד 1–2 להפועל באר שבע.
ב-14 בינואר 2021, יאו חתם בשנה וחצי ברג'יאנה מהסרייה ב'.
ב-11 באוגוסט 2021, יאו חתם בהפועל ירושלים מליגת העל. ב-12 בספטמבר 2022 הבקיע את שער הבכורה שלו בקבוצה בניצחון 0-1 נגד בית"ר ירושלים, שהבטיח להפועל ניצחון ראשון בדרבי הירושלמי אחרי 31 שנה.
הערות שוליים

↑  מערכת ONE, ‏בלם בן 25 שגדל באינטר חתם בהפועל ירושלים, באתר ONE‏, 11 באוגוסט 2021
נדב זמיר

נדב זמיר (נולד ב-7 ביוני 2001) הוא כדורגלן ישראלי בעמדת השוער בהפועל ירושלים.
קריירה

זמיר התחיל את הקריירה שלו בקבוצות הילדים של הפועל אסי גלבוע והפועל נצרת עילית בהתאמה, עד שבגיל 16 הצטרף לעירוני קריית שמונה בה התקדם עד לקבוצה הבוגרת. ב-27 בפברואר 2021 ערך את הופעת הבכורה שלו בקבוצה הבוגרת בהפסד 4-2 למכבי חיפה כאשר נכנס כמחליף בדקה ה-34 של המשחק לאחר הרחקתו של השוער דז'יוגאס ברטקוס. מאחר שהכרטיס האדום גרר אחריו השעיה למשחק שאחריו, זמיר פתח גם בתיקו 2-2 נגד הפועל באר שבע כמה ימים לאחר מכן.
ב-2 ביולי 2023 חתם בהפועל ירושלים כשוער מחליף לאדבאיו אדליי. בעונתו הראשונה במועדון רשם 17 הופעות בליגה ועונה לאחר מכן הפך לשוער הראשון של המועדון לאחר עזיבתו של אדליי.
הערות שוליים

↑  מערכת ONE, ‏הפועל ירושלים החתימה את השוער נדב זמיר, באתר ONE‏, 2 ביולי 2023
עמית גלזר

עמית גלזר (נולד ב-30 במאי 2000) הוא כדורגלן ישראלי המשחק בעמדת הבלם בהפועל ירושלים מליגת העל, בהשאלה ממכבי תל אביב.
קריירת מועדונים

גלזר נולד בתל אביב-יפו, לו אח-תאום כדורגלן תמיר גלזר, ואח גדול כדורגלן גם כן, דן גלזר. הם דודניו של הכדורגלן ושוער נבחרות ישראל, דניאל פרץ.
התחיל לשחק כדורגל במחלקת הנוער של מכבי תל אביב. ב-2019 עמית הושאל לבית"ר תל אביב בת ים עת שיחק בליגה הלאומית יחד עם תומר אלטמן, אחיו-התאום תמיר גלזר, והדודן שלהם, השוער דניאל פרץ, שם שיחק לאורך עונת 20–2019. בפברואר 2021 לאחר תקופה קצרה במכבי תל אביב, עמה רשם 3 הופעות בליגת העל, הושאל לקבוצת בני יהודה תל אביב, אך ירד איתה לאחר עונה אחת לליגה הלאומית. לאחר שנתיים בבני יהודה תל אביב, בעונת 23–2022 חזר עמית לליגת העל כשהושאל להפועל ירושלים, ובעונתו הראשונה במדי הפועל ירושלים רשם 20 הופעות, השתלב היטב ותרם רבות לעיבוי החלק ההגנתי של הקבוצה. בתחילת עונת 24–2023 הושאל בשנית להפועל ירושלים מליגת העל, ממועדונו מכבי תל אביב. ביוני 2024 סיים גלזר את השאלתו בהפועל ירושלים וחזר למכבי תל אביב. בעונת 2024-2025, הוארכה השאלתו בשנית, לעונה נוספת.
נבחרת ישראל

גלזר ואחיו-התאום תמיר גלזר, שניהם שיחקו באותה עת בנבחרת הצעירה של ישראל עד גיל 21.
הערות שוליים

1 2  נדב צנציפר, עומד בפרץ: דניאל פרץ מרשים במכבי ת"א, באתר ynet, 25 בספטמבר 2021
↑  רז אמיר, ‏מכבי תל אביב השאילה 16 שחקנים לבית"ר ת"א, באתר ONE‏, 6 באוגוסט 2019
↑  עמית גלזר הצטרף לבני יהודה בהשאלה
↑  גיא בן זיו, חוזר לליגת העל: עמית גלזר חתם בהפועל ירושלים, באתר ynet, 27 ביוני 2022
↑  עמית גלזר ימשיך עונה נוספת בהפועל ירושלים: "התאהבתי בקבוצה", באתר וואלה, 21 ביוני 2023
איינאו פרדה

איינאו פְּרֶדַה (נולד ב-29 באפריל 2002) הוא כדורגלן ישראלי המשחק בעמדת הקשר האחורי בהפועל ירושלים מליגת העל.
קריירת מועדונים

פרדה נולד בירושלים, ישראל, למשפחה יוצאת אתיופיה. הוא גדל בשכונת הקטמונים בעיר, הוריו התגרשו כשהיה בגיל צעיר והוא התמודד עם מצוקה חברתית. למועדון האוהדים הפועל ירושלים, שנקרא אז "הפועל קטמון" בעידן שלפני איחוד הקבוצה מחדש, הוא הגיע בכיתה ג', במסגרת "ליגת השכונות" - פרויקט חברתי של הקבוצה. הוא התבלט בכישרונו, ונקלט במחלקת הנוער של הקבוצה.
ב-15 במרץ 2021 ערך את הופעת הבכורה שלו בקבוצה הבוגרת של המועדון, בהפסד 1-0 להפועל כפר שלם במסגרת גביע המדינה לעונת 2020/2021. ב-3 בספטמבר 2022 ערך את הופעת הבכורה שלו בליגת העל הישראלית, בניצחון 3-0 על מועדון ספורט אשדוד במסגרת המחזור השלישי לעונת 2022/2023.
ב-26 בדצמבר 2023 כבש את שער הבכורה שלו בקריירת הבוגרים, בניצחון 2-1 על הפועל תל אביב במחזור השנים עשר לעונת 2023/2024
ביולי 2024 הודיע המועדון על החתמת פרדה לשלוש עונות נוספות. בהודעת הפועל ירושלים צוטט פרדה באומרו: "לפני הכל הייתי אוהד, כזה ששר ביציע את כל השירים, עוד מליגה א׳. החלום שלי היה לשחק בטדי".
נבחרת ישראל

פרדה הוא חלק מסגל נבחרת ישראל עד גיל 21. נכלל בסגל הנבחרת לטורניר אליפות אירופה עד גיל 21 בשנת 2023. ביולי 2024 הודיע מאמן הנבחרת האולימפית גיא לוזון כי פרדה נכלל בסגל לאולימפיאדת פריז בקיץ 2024.
הערות שוליים

↑  מליגת השכונות ליורו: סיפורו של איינאו פרדה, באתר ערוץ הספורט, 22 ביוני 2023
↑  איינאו פרדה ממשיך איתנו עד 2026-27, באתר החשבון של הפועל ירושלים ברשת החברתית X (טוויטר לשעבר), ‏2/7/2024
↑  יגאל גולדשטיין, ‏גלוך, רביבו וקארצב בסגל הצעירה ליורו, באתר ערוץ הספורט, 14 ביוני 2023
↑  יניב טוכמן‏, ללא חלאילי וליידנר: פורסם סגל הנבחרת האולימפית לפריז, באתר וואלה, 2 ביולי 2024
| נבחרת ישראל – אולימפיאדת פריז 2024 |
| --- | --- | --- |
|  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון |  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון | ישראל |
|  משלחת ישראל לאולימפיאדת פריז (2024)  |
| --- | --- | --- |
|  אופניים | איתמר איינהורן • רותם גפינוביץ • תומר זלצמן • מיכאל יעקובלב |  |
|  אתלטיקה | גשאו איילה • גירמה אמרה • בלסינג אפריפה • מאור טיורי • מארו טפרי • לונה צ'מטאי-סלפטר |  |
|  בדמינטון | מישה זילברמן |  |
|  ג'ודו | טוהר בוטבול • מאיה גושן •  רז הרשקו • ים וולצ'ק •   ענבר לניר • שגיא מוקי •  תמנע נלסון-לוי •  פיטר פלצ'יק • גפן פרימו • שירה ראשוני • ברוך שמאילוב • גילי שריר   נבחרת ישראל בג'ודו (טוהר בוטבול • מאיה גושן • רז הרשקו • ים וולצ'ק • ענבר לניר • שגיא מוקי • תמנע נלסון-לוי • פיטר פלצ'יק • גפן פרימו • שירה ראשוני • ברוך שמאילוב • גילי שריר) |  |
|  גלישת גלים | ענת ליליאור |  |
|  התעמלות אמנותית | דריה אטמנוב    נבחרת ישראל בהתעמלות אמנותית (שני בקנוב, דיאנה סברצוב, הדר פרידמן, רומי פריצקי, אופיר שחם) |  |
|  התעמלות מכשירים |  ארטיום דולגופיאט • ליהיא רז |  |
|  טאקוונדו | אבישג סמברג |  |
|  טריאתלון | שחר שגיב |  |
|  ירי תחרותי | סרגיי ריכטר |  |
|  כדורגל | נבחרת ישראל בכדורגל (מוחמד אבו ניל, איתן אזולאי, ניב אליאסי, נועם בן הרוש, עמרי גאנדלמן, שון גולדברג, אוסקר גלוך, אושר דוידה, עדי יונה, אור ישראלוב, סתיו למקין, אלעד מדמון, עומר ניראון, ליאל עבדה, עילי פיינגולד, איינאו פרדה, רוי רביבו, עידו שחר, דור תורג'מן) |  |
|  סיף | יובל פרייליך |  |
|  שחייה | אביב ברזלי • איתן בן שטרית • דריה גולובטי • אנסטסיה גורבנקו • אלכסיי גליבינסקי • דוד גרצ'יק • מירון חרותי • גל כהן גרומי • דניס לוקטב • אנדראה מורז • אדם מראענה • בר סולובייצ'יק • איילה ספיץ • לאה פולונסקי • רון פולונסקי • תומר פרנקל • מרטין קרטאבי |  |
|  שחייה אומנותית | שלי בובריצקי • אריאל נשיא |  |
|  שחייה במים פתוחים | מתן רודיטי |  |
|  קשתות | רועי דרור • מיכאלה משה |  |
|  רכיבה | אשלי בונד • דניאל בלומן • רובין מוהר • איזבלה רוסקוף |  |
|  שיט | עומר ורד וילנצ'יק • דור זרקה • ניתאי חסון • נועה לסרי • גל צוקרמן •  שרון קנטור •  תום ראובני • שי קקון |  |
אור רויזמן

אור רויזמן (נולד ב-22 במרץ 2002) הוא כדורגלן ישראלי המשחק בעמדת כנף שמאל בעירוני טבריה.
קריירה

בוגר מחלקת הנוער של מכבי מכבי תל אביב, שם הצטיין, ומשעלה לבוגרים הושאל לבית"ר תל אביב בת ים (11 שערים) ולסקציה נס ציונה (ארבעה כיבושים ושלושה בישולים בליגת העל), כשבמהלך שתי עונות ההשאלה שלו היה שחקן הרכב קבוע. ב-10 ביולי 2023 הושאל להפועל ירושלים. ביוני 2024 סיים את השאלתו בהפועל ירושלים וחזר למכבי תל אביב. ב-3 ביולי 2024 הושאל למכבי פתח תקווה. ב-30 בינואר 2025 הושאל לעירוני טבריה.
הערות שוליים

↑  גיא בן זיו, ‏אור רויזמן הושאל לעונה הקרובה להפועל ירושלים, באתר ONE‏, 10 ביולי 2023
↑  רענן ברנובסקי‏, חיזוק כפול למכבי פתח תקוה: עידן ורד ואור רויזמן חתמו, באתר וואלה, 3 ביולי 2024
↑  רותם פלדברג, ‏חיזוק לטבריה: החתימה את אור רויזמן, באתר ערוץ הספורט, 30 בינואר 2025
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
גמר גביע המדינה בכדורגל 1985

גמר גביע המדינה בכדורגל 1985 התקיים באצטדיון רמת גן ברמת גן ב-4 ביוני 1985, ובו נקבע כי מחזיקת גביע המדינה בכדורגל 1984/1985 היא בית"ר ירושלים, שניצחה במשחק את מכבי חיפה בתוצאה 0:1 בתום 90 דקות. הייתה זו המהדורה ה-47 של גביע המדינה, וה-32 מאז קום המדינה.
עבור בית"ר ירושלים הייתה זו ההופעה הרביעית בתולדותיה בגמר גביע המדינה, וזכייה שלישית בגביע, הפעם האחרונה שהגיעה בית"ר לגמר הייתה 6 שנים לפני כן בגמר של גביע המדינה בכדורגל 1978/1979, אז נפגשה בית"ר ירושלים עם מכבי תל אביב וניצחה אותה 1:2 בתום 90 דקות.
בית"ר ירושלים הגיעה לגמר לאחר 4 משחקים במפעל, כאשר ב-3 מהם ניצחה בתום 90 דקות, ובאחד מהם ניצחה רק בתום 120 דקות ודו-קרב פנדלים, עם מאזן שערים של 11-6 לטובתה, כאשר היא מציגה ממוצע שערים של 2.75 שערים למשחק.
עבור מכבי חיפה הייתה זו ההופעה החמישית בתולדותיה בגמר גביע המדינה (והרביעית מאז קום המדינה). הפעם האחרונה שבה הגיעה לגמר הגביע הייתה 14 שנים לפני כן, בעונת 1970/1971 אז הפסידה להכח מכבי רמת גן 1:2 בתום 90 דקות. הפעם האחרונה שבה זכתה מכבי חיפה בתואר גביע המדינה היחידי שלה עד אז, היה 23 שנים לפני כן בעונת 1961/1962 אז ניצחה את מכבי תל אביב בגמר הגביע החוזר בתוצאה 2:5. הייתה זו הזדמנות עבור מכבי חיפה לזכות בדאבל מאחר שבליגה של עונת 1984/1985 סיימה כאלופת המדינה לפני גמר הגביע.
מכבי חיפה הגיעה לגמר לאחר 4 משחקים במפעל, כאשר ניצחה בכולם ב-90 דקות ולא ספגה אפילו שער אחד, עם מאזן שערים של 6-0 לטובתה, כאשר היא מציגה ממוצע שערים של 1.5 שערים למשחק.
הדרך אל הגמר

| מכבי חיפה> יריבה | מכבי חיפה> תוצאה | סיבוב | בית"ר ירושלים> תוצאה | בית"ר ירושלים> יריבה |
| --- | --- | --- | --- | --- |
| הפועל יהוד | 0–2 | 32 האחרונות | 1–0 | הפועל חולון |
| מכבי תל אביב | 0–1 | שמינית הגמר | 3–2 | מכבי יבנה |
| בית"ר תל אביב | 0–2 | רבע הגמר | 4–1 | הפועל קריית אונו |
| הפועל כפר סבא | 0–1 | חצי הגמר | 2–2 (3–3 ה, 5–4 פ) | מכבי פתח תקווה |